《将归作 其一》
清代·陈起书

久雨喜骤晴，久客喜骤归。登舟已如家，恍惚见庭帏。

遥指来时已，疑是又疑非。千里始一程，一夕千万悲。

来时行苦速，归日行苦迟。天心与人意，每每相参差。

距家已百里，易舟始能至。来时此舟小，重认别时泪。

犹恐载我出，夜半心惊悸。道逢往来人，乡音喜渐似。

作者简介：（1798—1855）清湖南郴州人，字通甫，号松心。贡生。候选训导。有《撼山草堂遗稿》。